stanford-oval/wikipedia huggingface dataset:
שריון לוחות גותי

מימין: שריון לוחות גותי לפרש ולסוס במצודת לונדון. 
משמאל: שריון לוחות גותי שהכין לורנץ הלמשמיד, 1475.
שריון לוחות גותי הוא שריון לוחות מלא מפלדה שיוצר בנסיכויות גרמניה ובקיסרות הרומית הקדושה בימי הביניים הגותיים במאה ה-15. השריון סיפק הגנה הקפית טובה מאוד לאביר וכיסה את כל חלקי גופו, והיה אחד השריונות הטובים ביותר בתקופתו. השריונות הגותים היו נפוצים בעיקר באזור גרמניה, אך מאוחר יותר מאפיינים גותיים התפשטו גם לצפון איטליה ולדרום אנגליה.
השריונות הגותיים יוצרו במאה ה-15 והגיעו לשיאם ב-1480 בערך, אז נחשבו לטובים באירופה. השריונות הגותיים, ובפרט אלה שיוצרו תחת הנהגתו של הקיסר מקסימיליאן הראשון דוגמו בקימורים ורכסים (fluting) בצורת מניפה שהגבירו את חוזק המבנה של השריון והסיטו חצים מפגיעה בנקודות חשובות. לוחות השריון חפפו זה על זה ואפשרו לאביר הלובש את השריון תנועה וניידות מלאה, כולל טיפוס על סוס וריצה עם השריון. בנוסף ללוחות הפלדה שחפפו בחלקם כלל השריון מעילי שרשראות שסיפקו הגנה נוספת באזור הכתפיים, המפרקים והמפשעה.
הקסדה הגותית, שנקראת Gothic Sallet או פשוט Sallet, אופיינה במגן פנים מחודד ותיתורה מוארכת ומחודדת שהגנה על העורף (תמונה של קסדה גותית פשוטה). עיצוב זה הקנה לקסדה מראה "גותי" (בדומה לקתדרלות הגותיות). כדי להגן על הסנטר והצוואר נועד לוח שריון מעוצב בשם Bevor שנלבש מעל ללוח החזה ומעליו נלבשה הקסדה.
המבנה של השריון הגותי היה חד ו"קוצני". מבנה זה שירת הן מטרות מעשיות (הגנה) והן מטרות עיצוביות וסגנוניות בהשראת האמנות הגותית ואופנת הלבוש של שלהי ימי הביניים. לדוגמה: מגפי השריון, ה-sabaton, כללו קצוות מוארכים ומחודדים, בחיקוי אופנת המגפיים של אותה תקופה. שריונות ששימשו למצעדים וטקסים קושטו גם בדוגמאות חריטה ופיתוחי מתכת העשויים ממתכות יקרות כגון זהב.
במאה ה-16, בעקבות השפעה של האסכולה האיטלקית, התפתח השריון הגותי לשריון מסגנון Maximilian שבו הקימורים והרכסים היו צרים ובקווים מקבילים זה לזה (תמונה 1, תמונה 2). השריון הושפע מאסכולת מילאן ומבנה השריון עצמו היה יותר מעוגל מאשר השריון הגותי.
מבחינה צבאית, שריון הלוחות הגותי סיפק הגנה טובה מאוד ללוחם העוטה אותו. מכות וחיתוכי חרב רגילים לא חדרו אותו והוא היה חדיר לחצים רק בטווח קצר ורק מול קשתות חזקות במיוחד (כגון קשת ארוכה או רובה קשת כבד). הגנתו של אביר בשריון לוחות גותי הייתה כה טובה עד שיכול היה להילחם בו-זמנית במספר יריבים משוריינים ולא משוריינים כאחד. כנגד שריון הלוחות פותחו כלי נשק דו-ידניים ייעודיים בהם נשקי מוט כגון גרזן-חנית (Pollaxe), האלברד, בק דה קורבין ואלשפיס, וכן פטיש קרב, גרזן קרב דו-ידני כבד וחרב דו-ידנית. בנוסף נשאו הלוחמים פגיונות דקירה על מנת לדקור אביר משוריין שהופל על הקרקע בנקודות התורפה של השריון (כגון חריצי העיניים בקסדה, בית השחי והמפשעה).
תמונות

קסדות גותיות, ציור מאת ויולה-לה-דוק. שימו לב לתיתורה הארוכה המגנה על העורף.
איור של שריון גותי של מקסימיליאן הראשון. את השריון יצר לורנץ הלמשמיד ב-1475.
איור של אביר בשריון לוחות גותי החמוש בחרב ארוכה ופטיש קרב.
שריון גותי מקסימיליאן (על רקע לבן).
שריוני לוחות מהאימפריה הרומית הקדושה ונסיכויות גרמניה. שלושת השריונות הרגליים הם מסגנון גותי וניתן לראות בבירור את הקסדות החדות ואת הרכסים על לוחות המתכת. השריון לפרש הוא מסגנון מקסמיליאן המאוחר יותר. השריונות ברקע גם הם מדגם מקסמיליאן. צולם בארמון הופבורג.
שריון לוחות גותי לפרש ולסוס קרבות, הנשקייה המלכותית בלידס. השריון לפרש מורכב מחלקים של מספר שריונות מסוף המאה ה-15. השריון לסוס נעשה בעבור Duke Waldemar VI of Anhalt-Zerbst.
שריון לוחות גותי לפרש ולסוס קרבות, אוסף וולאס, לונדון.
שריון לוחות גותי של מקסימיליאן הראשון, מסביבות 1485.
שריון לוחות גותי, מוזיאון המטרופוליטן
רפליקה של שריון לוחות גותי אוחז בגרזן-חנית
שריון לוחות גותי גרמני
שריון לוחות גותי
ראו גם

שריון לוחות
שריון לוחות מקסימיליאן
שריון לוחות איטלקי
פקקת ורידים

| --- | --- |

 תחום:  קרדיולוגיה 
 קישורים ומאגרי מידע
 MeSH:  D020246
 סיווגים
 ICD-10:  I80, I82 
 
פַּקֶּקֶת ורידים היא מצב ברפואה שבו נוצר קריש דם בורידים. פקקת ורידים יכולה להיות שטחית או בוורידים עמוקים.
פקקת ורידים תסחיפית (VTE) כוללת שני מצבים: פקקת ורידים עמוקים (DVT - Deep Vein Thrombosis) וכן תסחיף ריאתי (PE - Pulmonary Embolism). קריש דם שנוצר ברגל ונסחף לריאות גורם למוות של קרוב ל־1,500 ישראלים בכל שנה, לפי נתוני החברה הישראלית לקרישת דם. פקקת ורידים תסחיפית היא השלישית בשכיחותה מבין המחלות הקרדיו-וסקולריות, אחרי שבץ והתקף לב.
מנגנון

פקקת ורידים עמוקים מופיעה כאשר קריש דם נוצר בורידים העמוקים של הגפיים התחתונות ובאגן. לעיתים יכולה להיווצר גם פקקת בורידים העמוקים של הגפיים העליונות. הקריש שנוצר חוסם באופן מלא או חלקי את זרימת הדם. התסמינים האופייניים למצב זה הם כאב, רגישות, בצקת ונפיחות באיבר הפגוע. פקקת ורידים עמוקים עלולה להתפתח למצב מסכן חיים כמו תסחיף ריאתי.

תסחיף ריאתי מופיע כאשר חלק מקריש דם ניתק מהווריד המקורי, ונוצר תסחיף אשר מגיע למערכת הדם הריאתית, וחוסם כלי דם בריאות. תסחיף ריאתי הוא מצב חירום קרדיווסקולרי שכיח יחסית. התסמינים האופייניים של תסחיף ריאתי הם קוצר נשימה, נשימה מהירה, כאבים בחזה, שיעול ופעמת.
גורמי סיכון

באופן מסורתי, גורמי הסיכון לקרישי דם עמוקים הם הטריאדה על שם וירכו (אנ') סטזיס, פגיעה בכלי הדם וקרישיות יתר. דוגמאות לכך הם טיסה ארוכה (סטזיס), שבר (פגיעה בכלי דם), שכיבה ממושכת מאוד ותסמונות משפחתיות אשר עושות קרישיות יתר כגון תסמונת אנטי פוספוליפידית (apla) המתבטאת בנוגדנים עצמיים נגד פוספוליפידים, או מוטציה בפקטור V או בפרותרומבין (מוטציה GA20210). לעיתים אפשרי שילוב בין המוטציות.

גורמי סיכון מוכרים נוספים הם חוסר ניידות, פגיעה בכלי דם, מחלות וגורמים תורשתיים, הריון, גיל (הסיכון עולה לאחר גיל 60, ובפרט כאשר קיימת הגבלה בתנועה), עישון, משקל יתר או השמנה, התייבשות שמעלה את צמיגות הדם, אירועים קודמים של פקקת ורידים עמוקים.
השלכות

בתוך שנה מהאירוע הראשון של פקקת ורידים תסחיפית, 10% מהנפגעים יסבלו מאירוע חוזר. בתוך שלוש שנים מהאירוע הראשון, 20% מהנפגעים יסבלו מאירוע חוזר, ולכן פקקת ורידים עמוקים מהווה נטל על בריאות הציבור: נתוני רשם הבריאות האמריקאי מראים כי אדם אחד מאלף ייפגע מקריש דם הגורם לפקקת ורידים או תסחיף, ושיעור הנפגעים עולה בגילאי 45 ומעלה עד ל-5–6 מקרים מכל 1,000 בגיל 80 ומעלה.האיגוד ההמטולוגי האמריקאי מעריך כי בכל שנה מיליון אמריקאים נפגעים מקריש דם בוריד או בעורק, וכי 100,000 מתוכם מתים כתוצאה מכך.
נוגדי קרישה למניעת פקקת ורידים

על מנת למנוע היווצרות קריש דם, הטיפול הסטנדרטי הוא מתן תרופות נוגדות קרישה לאנשים שאובחנו כבעלי סיכון להיווצרות קרישי דם באופן שעלול לסכן את חייהם. את נוגדי הקרישה מקובל לחלק לשתי קבוצות עיקריות: "נוגדי קרישה חדשים" ובהם קסרלטו (ריברוקסבאן), אפיקסבן אליקוויסט, ופראדקסה (דביגטראן) ו"נוגדי קרישה ותיקים" ובהם הפרין, קלקסן, וקומדין וארפרין.

קסרלטו הראתה יעילות מובהקת בהפחתה משולבת של 24% באירועים קרדיו-וסקולריים (שבץ מוחי, התקף לב, אי ספיקת לב ופקקת ורידים עמוקים) לעומת מי שנטלו אספירין בלבד. נתונים אלה הוצגו בכנס האיגוד הקרדיולוגי האירופי שהתקיים בברצלונה בספטמבר 2017 מתוך מחקר COMPASS - מחקר קרדיו-וסקולרי רחב היקף, שבו נבדקו למעלה מ-27,000 מטופלים. תוצאות COMPASS פורסמו בכתב העת הרפואי New England Journal of Medicine
נוגדי קרישה למניעת פקקת ורידים > טיפול ארוך-טווח למניעת פקקת ורידים תסחיפית

אספירין, שפעילותו נוגדת טסיות, ניתן ברוב המקרים כטיפול לטווח ארוך במטרה למנוע פקקת ורידים תסחיפית (VTE).
אלטרנטיבה לאספירין התבררה במחקר בשם EINSTEIN CHOICE שבדק את היעילות של נוגד הקרישה קסרלטו (ריברוקסבאן) מול אספירין בהפחתת הסיכון לאירוע חוזר של פקקת ורידים תסחיפית. תוצאות המחקר הראו כי מתן קסרלטו למטופלים הפחיתה את הסיכון לאירוע חוזר של פקקת ורידים תסחיפית בקבוצת המטופלים בקסרלטו ב-66% פחות מקבוצת המטופלים באספירין. תוצאות מחקר EINSTEIN CHOICE התפרסמו ב-New England Journal of Medicine . המחקר כלל 3,396 חולים והתקיים במעל 200 מרכזים רפואיים ב-31 מדינות בעולם.
טיפול בפקקת ורידים

הטיפול בפקקת ורידים תלוי בגורמים אשר הביאו לפקקת (האם הקריש נוצר בעקבות סיבה ברורה או ללא סיבה נראית לעין), מיקום הקריש (שטחי או עמוק) ומצבים נלווים (דוגמאות כוללות מחלת סרטן, קרישיות יתר ידועה, עישון ותרופות מסוימות).
טיפול בפקקת ורידים שיש לה סיבה ידועה (כגון קריש דם אחרי שבר וריתוק למיטה) בדרך כלל יהיה למשך שלושה חודשים על ידי אנוקספרין (Enoxaparin) או על ידי חסמי ויטמין K, כגון קומדין (עד לאיזון ה-inr על ידי הקומדין, ניתן טיפול בזריקות קלקסן לשריר). כאשר הסיבה איננה ידועה הטיפול יהיה למשך 6–12 חודשים לפחות. ניתן להסתייע בדופלר חוזר של ורידי הרגליים ובמדידה של D-Dimer בדם כדי להחליט על משך הטיפול המדויק. לאחר תום הטיפול מקובל לבצע בדיקות גנטיות לקרישיות יתר. אם מתגלה שאדם הומוזיגוט למוטציה בפקטור V או נשא משולב של מוטציה בפקטור V ובפרותרומבין אז על פי רוב יומלץ טיפול למשך זמן ארוך ואולי אף לכל החיים.
הערות שוליים

↑  ד"ר שמואל גבעון, אתר שירותי בריאות כללית
↑  Arterial cardiovascular events and mortality following VTE
↑  "גורמים לפקקת ורידים", אתר מכבי שירותי בריאות
↑  Epidemiology and Risk Factors for Venous Thrombosis
↑  For Patients - Blood Clots
↑  פרדיגמת טיפול חדשה בהפחתת אירועים קרדיו-וסקולריים, המתבססת על תוצאות מחקר COMPASS
↑  Rivaroxaban with or without Aspirin in Stable Cardiovascular Disease
↑  Rivaroxaban or Aspirin for Extended Treatment of VTE
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
Finally Enough Love: 50 Number Ones

Finally Enough Love: 50 Number Ones הוא אלבום הרמיקס השלישי של הזמרת-יוצרת האמריקאית מדונה. הוא יצא לאור ב-19 באוגוסט 2022, בהוצאת חברות התקליטים ריינו אנטרטיינמנט והאחים וורנר, וכולל את שיריה שהגיעו למקום הראשון במצעד שירי הדאנס קלאב; שיא של כל הזמנים במצעדי הבילבורד. מדונה הוציאה גרסה מקוצרת הנקראת Finally Enough Love שכללה שש-עשרה רצועות ב-24 ביוני; כל הגרסאות הפיזיות יצאו לאור ב-19 באוגוסט.
רקע והכרזה

בעוד שהאלבום כולל את רוב 50 מצעד שירי הדאנס קלאב של מדונה, חסרים לו את המקום הראשון שלה במצעד מ-1987, "Causing a Commotion", כמו גם שיר אחד כל אחד משני המדורגים כפולים בצד א' שלה, "Lucky Star" (בשילוב עם "Holiday") ו-"Angel" (בשילוב עם "Into the Groove"). לפני שחוקי המצעד שונו בפברואר 1991 כדי לא לאפשר אלבומים שלמים ממצעד, כל אלבום הרמיקס של מדונה מ-1987 You Can Dance עמד בראש המצעד; שלוש מתוך שמונה הרצועות הסטנדרטיות של האלבום הזה כלולים. מדונה בעצמה יצרה את אוסף הרמיקס. כל הרצועות באלבום עברו רימאסטר מחדש על ידי מייק דין, ששיתף פעולה בעבר עם מדונה באלבומי האולפן שלה Rebel Heart ו-Madame X.
לאחר הכרזת האלבום העלתה מדונה בבכורה בערוץ היוטיוב שלה, הסרטון "Into The Groove (You Can Dance Remix Edit)", אשר מציג חלקים מהווידאו שלה מ-"Holiday"‏ (1983) ועד "I Don't Search I Find"‏ (2019).
מיקומי שיא

|   ‏‏‏  מצעדים ודירוגים (2022)> מדינה |   ‏‏‏  מצעדים ודירוגים (2022)> מצעד |   ‏‏‏  מצעדים ודירוגים (2022)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 7 |
|  אוסטרליה | מצעד האלבומים האוסטרלי | 1 |
|  איטליה | מצעד האלבומים האיטלקי | 2 |
|  אירלנד | מצעד האלבומים האירי | 2 |
|  ארצות הברית | בילבורד 200 | 8 |
|  ארצות הברית | מצעד אלבומי הדאנס/אלקטרוני | 1 |
|  גרמניה | GfK – טופ 100 | 2 |
|  דנמרק | מצעד הוויניל | 1 |
|  הולנד | מצעד 100 האלבומים ההולנדיים | 1 |
|  הונגריה | Mahasz | 3 |
|  הממלכה המאוחדת | מצעד האלבומים הבריטי | 3 |
|  ולוניה | אולטראטופ 40 | 1 |
|  יוון | IFPI Greece | 39 |
|  יפן | אוריקון | 22 |
|  יפן | מצעד האלבומים החמים | 25 |
|  ניו זילנד | המצעד הניו זילנדי הרשמי | 39 |
|  סלובקיה | ČNS IFPI | 89 |
|  ספרד | PROMUSICAE | 2 |
|  סקוטלנד | מצעד האלבומים הסקוטי | 2 |
|  פולין | ZPAV | 9 |
|  פורטוגל | מצעד האלבומים הפורטוגזי (AFP) | 1 |
|  פינלנד | המצעדים הפיניים הרשמיים | 18 |
|  פלנדריה | אולטראטופ 50 | 1 |
|  צ'כיה | ČNS IFPI | 13 |
|  צרפת | SNEP | 2 |
|  קנדה | מצעד האלבומים הקנדי | 7 |
|  קרואטיה | טופ ליסטה | 1 |
|  שוודיה | סוורייטופליסטן | 37 |
|  שווייץ | המצעד השווייצרי | 2 |
|   ‏‏‏  מצעדי סוף שנה (2022)> מדינה |   ‏‏‏  מצעדי סוף שנה (2022)> מצעד |   ‏‏‏  מצעדי סוף שנה (2022)> מיקום שיא |
| --- | --- | --- |
|  גרמניה | מצעד הוויניל | 4 |
|  קרואטיה | מצעד הוויניל | 1 |
|   ‏‏‏  מצעדי סוף שנה (2022)> מדינה |   ‏‏‏  מצעדי סוף שנה (2022)> מצעד |   ‏‏‏  מצעדי סוף שנה (2022)> מיקום שיא |
| --- | --- | --- |
|  אוסטרליה | מצעד אלבומי הדאנס | 16 |
|  הונגריה | Mahasz | 79 |
|  ולוניה | אולטראטופ 40 | 199 |
|  ספרד | מצעד הוויניל | 34 |
נתוני מכירות

| מקום | תארים | מכירות |
| --- | --- | --- |
| הממלכה המאוחדת (BPI) | זהב | 100,000 |
* נתוני מכירות המבוססים על הסמכה בלבד. ^ נתוני משלוחים המבוססים על הסמכה בלבד.  נתוני מכירות + סטרימינג המבוססים על הסמכה בלבד.
היסטוריית יציאות לאור

| אזור | תאריך | מהדורה | פורמט | חברת תקליטים | מקור |
| --- | --- | --- | --- | --- | --- |
| כלל העולם | 24 ביוני 2022 | מהדורת שש-עשרה רצועות | הזרמת מוזיקה (קדם-הוצאה) | האחים וורנר |  |
| כלל העולם | 19 באוגוסט 2022 | מהדורת שש-עשרה רצועות | תקליטור • תקליט כפול • הורדה דיגיטלית | האחים וורנר |  |
| כלל העולם | 19 באוגוסט 2022 | מהדורת חמישים רצועות | תקליטור משולש • תקליט משושה • הורדה דיגיטלית • סטרימינג | האחים וורנר |  |
אהרן בן יוסף הכהן

ערך זה עוסק בחתנו של החפץ חיים, מחבר ספר "עבודת הקרבנות". אם התכוונתם למשמעות אחרת, ראו .
| --- | --- |

 לידה:  1863 ה'תרכ"ג גרודנו, האימפריה הרוסית 
 פטירה:  18 בפברואר 1936 (בגיל 73 בערך) כ"ה בשבט ה'תרצ"ו תל-אביב, פלשתינה (א"י) 
 מקום קבורה:  בית הקברות היהודי בהר הזיתים 
 מדינה:  פלשתינה (א"י) 
 מקום מגורים:  פלשתינה (א"י) 
 תקופת הפעילות:  ? – 18 בפברואר 1936 
 תחומי עיסוק:  רב, מנהל ישיבת "אור זורח"
 רבותיו:  חותנו החפץ חיים
 חיבוריו:  עבודת הקרבנות, זיכרון יוסף, פרחי אהרן, חסד לאברהם
 
הרב אהרן בן יוסף הכהן (ה'תרכ"ג, הורדנה - כ"ה בשבט ה'תרצ"ו תל אביב) היה חתנו של החפץ חיים, מחבר ספר "עבודת הקרבנות".
ביוגרפיה

נולד בהורודנה בשנת ה'תרכ"ג ליוסף הכהן, והניה בת צבי.
למד בישיבות באישישוק ובביאליסטוק. בהיותו בביאליסטוק סייע לחפץ חיים בעת ביקורו בעיר, והחפץ חיים בחר בו כחתן לבתו גיטל (נפטרה בכ"ג תמוז ה'תש"ט). באלול ה'תרמ"ב השניים נישאו והרב אהרן עבר להתגורר ליד חותנו בראדין, שם לימד בישיבה, וסייע לחותנו בכתיבת ספריו והפצתם.
על תקופה זו הוא מספר:
"והנה זיכני הש"י בימי חלדי לזכות עם קדשו במשך כמה וכמה שנים בעת היותי בצותא חדא עם אדמו"ח החפץ חיים שליט"א ... ובמשך כמה וכמה שנים סבבתי בעירות שונות במשך זמן ידוע בשנה וב"ה דברי עשו רשמים כבירים בכל מקום בואי ופעלו הרבה להרמת קרן התורה והמצוה כמאמר חז"ל "דברים היוצאין מן הלב נכנסין אל הלב" וכל נסיעותי היו בלי שום קבלת פרס"
גיסו מספר על תקופה זו:
"ישב בבית אבי שנים הרבה, וקיבל תורה ויראת שמים ומדות טובות מאבי ז״ל, וזמנים הרבה למד עמו. וצירפו לסייעו לו בסידור חיבוריו, ונתגדל, והיה רב מובהק, ורב פעלים"
בערך בשנת ה'תרס"ב עבר לכהן כרב בעיירה מיכאילישוק, שם הוציא בשנת ה'תרע"ג (1913) את ספרו "עבודת הקרבנות", לאחר מכן כיהן כרב בעיירה נאווא שווינצאן, שם הוציא, בשנת ה'תרפ"ד, את החלק השני של ספרו "עבודת הקרבנות".
בשנת ה'תרפ"ו עלה לארץ. תחילה התגורר בשכונת שערי חסד בירושלים, אולם בעקבות המחלוקת בין הקנאים לבין הרב קוק עזב את ירושלים ועבר ליפו, שם החליף את הרב יוסף צבי הלוי בניהול[דרושה הבהרה] ישיבת אור זורח שהקים זרח ברנט. בשנת ה'תרפ"ח, עקב מחלתו, פרש מניהול הישיבה. בכ"ז בשבט ה'תרצ"ו נפטר ונטמן בבית הקברות בהר הזיתים.
משפחתו

בנו, הרב אברהם הכהן (נולד אחרי ה'תרנ"ב - נפטר בי"ז תשרי ה'תשי"ד), נישא למניה סלונוביץ. עלה לארץ ישראל וכיהן כרב בביהכנ"ס "אהל רבקה" בת"א.
בנו, הרב שלמה הכהן קגן (נולד ב-1905 - נפטר בכ"א תשרי ה'תשכ"ב), למד בישיבת מרכז הרב בתקופת הרב קוק, נישא ליוכבד, בתו של הרב בן ציון אפשטיין. כיהן כרב בביהכנ"ס "בני משה" בשיקגו.
בנו, הרב יוסף חיים הכהן קגן (נפטר בכ"ח סיון ה'תשל"א), נישא לרבקה ביתו של הרב שמואל שך מגדולי רבני שיקגו. כיהן כרב בביהכנ"ס "קהלת יעקב" בשיקגו, חיבר את הספרים רעיונות על אבות, עיוני הלכה והגיונות.
בתו, רחל (נפטרה בד' תמוז ה'תש"ד), נישאה לרב יהושע משה מרמינסקי מחבר הספר "אני חומה", כיהן כרב בכמה קהילות בארצות הברית.
חיבוריו

עבודת הקרבנות - כעין "שולחן ערוך" על הלכות עבודת הקרבנות (פיעטרקוב ה'תרע"ג)
זיכרון יוסף (וילנא ה'תרפ"ד)
חסד לאברהם (ירושלים, בין ה'תרפ"ו לה'תר"ץ )
פרחי אהרן - על ספר בראשית ושאר התורה (תל אביב ה'תר"ץ)
לקריאה נוספת

מנחם קמפינסקי, "בין שני כהנים גדולים", מהדורה שנייה, ה'תשע"ה – עמודים 38–43, 76–80, 110–113
אריה לייב הכהן פופקא, תולדות וקורות חייו של בעל החפץ חיים, עמודים כח–כט, באתר היברובוקס
הערות שוליים

↑  יש שכתבו שתאריך פטירתו הוא בכ"ז בשבט שלא כפי המופיע על גבי מצבתו, ראו פה
↑  הרב משה מאיר ישר, החפץ חיים חייו ופעלו, תל אביב: נצח, 1959 תרח
↑  תולדות משפחת רבי יוסף הכהן, מחותנו של החפץ חיים, באתר בבלוג: תולדות ושורשים - עצי משפחה, ‏יום שישי, 4 בפברואר 2011
↑  החפץ חיים ופעלו עמוד קפה
↑  במכתב שכתב לרב נחמן שלמה גרינשפאן הוא מספר שבמשך כתשע עשרה שנה הוא חי בסמוך לחפץ חיים, ולאחר מכן עבר לשמש כרב בעיירות שונות (המכתב התפרסם בצפונות כרך טו עמודים קח–קט)
↑  האגודה העברית למען ירושלים, מפת ירושלים בהוצאת ראובן מס, 1948, עם סימון ביתו בשכונת שערי חסד 'בית אהרן', באתר הספרייה הלאומית, אוסף המפות ע"ש ערן לאור
↑  מנחם קמפינסקי, בין שני כהנים גדולים, תשע"ה, עמוד 80, באתר אוצר החכמה (צפייה חופשית – מותנית ברישום); הרב שריה דבליצקי, תשובות בענינים שונים, ישורון מ (ניסן תשע"ט), עמ' שצד, באתר אוצר החכמה (צפייה מוגבלת למנויים).
↑  ישיבת אור זורח, הארץ, 30 באוגוסט 1928
↑  נקרא על שם דודו שנפטר בתרנ"ב. על פי הצפה, יום שישי, נובמבר 13, 1953; עמוד 7, באתר עיתונות יהודית היסטורית
↑  מנחם קמפינסקי, בין שני כהנים גדולים, תשע"ה, עמוד 111, באתר אוצר החכמה (צפייה חופשית – מותנית ברישום)
↑  שנת עלייתו לארץ
↑  הוא כותב בהקדמה "וכעת אני מביא לבית הדפוס קונטרס השני", ומשמע שנדפס לפני הספר פרחי אהרן
| --- | --- |
בקרת זהויות :  NLI: 987007423306905171  ISNI: 0000 0000 6966 5933  LCCN: n80024369  NTA: 315208953  VIAF: 97230850   WorldCat (עם VIAF): 97230850 
תמונת קברו של הרב אהרן הכהן, בבית הקברות בהר הזיתים
הקדשת ספרו עבודת הקרבנות לנציב העליון הרברט סמואל
כינורות (שיר)

"כינוֹרוֹת" הוא שיר שהוקלט על ידי הזמרת הישראלית עדן בן זקן. הוא יצא לאור ב-7 בנובמבר 2022, בהוצאת חברת התקליטים שרית הפקות והליקון ארומה מיוזיק. "כינורות" יצא לאור מספר חודשים לאחר שהסינגל השמיני והאחרון "מה איתי" מתוך אלבום האולפן השישי שלה, עם או בלי לאהוב (2022), יצא לאור ביולי באותה השנה.
"כינורות" דורג במקום הראשון במדיה פורסט והפך לשירה השמיני של בן זקן שעשה זאת.
רקע והוצאה

ב-30 באוגוסט 2022 פרסמה בן זקן ברשתות החברתיות שלה פוסט עם עטיפתו של "כינורות", בתוספת הכיתוב "בקרוב...". בהמשך לכך, פרסמה את ההודעה: ”בוקר שני שמח לכולם, מתרגשת להיכנס לשנת העשור בקריירה, ולחלוק אתכם שיר ראשון חדש בשנת העשור. התגעגעתי כל כך למנגינות של פעם לכינורות של פעם שאני כל כך מחוברת אליהם, אז אני מקווה שתתחברו אל השיר בדיוק כמוני. הולכת להיות שנה מרגשת מלאה בהפתעות!”.
את השיר כתב אבי אוחיון, שהלחין אותו לצד מור אוזן ומתן דרור, שהפיק אותו.
הצלחה מסחרית

על סמך נתונים שנאספו בין 6 ל-12 בנובמבר 2022 הושמע השיר 134 פעמים בתחנות הרדיו בישראל, בראשן רדיו דרום שם הושמע 23 פעמים בסך הכול. כתוצאה מכך, דורג במקום השני במצעד העברי של מדיה פורסט, מאחורי "בפרק הבא" של בר צברי. בשבוע העוקב, הושמע השיר 167 פעמים בתחנות הרדיו, בראשן רדיו קול הים האדום שם הושמע 36 פעמים בסך הכול; הוא דורג במקום הראשון במצעד והפך לשירה השביעי של בן זקן שעשה זאת במהלך הקריירה שלה. ביוטיוב, דורג במקום הראשון בסרטונים החמים בישראל.
בין 20 ל-26 בנובמבר הושמע השיר 145 פעמים בתחנות הרדיו, בראשן רדיו קול הים האדום בשנית, שם הושמע 29 פעמים בסך הכול; דבר שהוביל לכך שהוא שהה שבוע נוסף בראש המצעד של מדיה פורסט. במצעד המקביל, העשירייה, דורג השיר במקום השני בשיאו וכמעט הגיע לפסגה. בספוטיפיי זכה להצלחה רבה גם כן, כאשר הצליח לצבור בפחות משבועיים למעלה מ-200,000 השמעות בסך הכול. במצעד הרשמי של גלגלצ דורג בעשירייה הפותחת והפך לראשון של בן זקן מאז "ממתק" (2021) שהצליח לעשות זאת. בין 27 בנובמבר ל-3 בדצמבר שבר את שיאו האישי, כאשר הושמע 168 פעמים בתחנות הרדיו, בראשון רדיו 101.5FM לראשונה; הוא שהה שבוע שלישי בראש המצעד של מדיה פורסט.
לקראת סוף שנת תשפ"ג פורסם מטעם מדיה פורסט שהשיר הושמע 1,548 פעמים בתחנות הרדיו באותה השנה, מה שהפך אותו לשיר השנים-עשר המושמע ביותר בישראל. במצעד השנתי של רדיו דרום וגלי ישראל דורג "כינורות" במקום ה-17, בעוד שמתחתיו דורג "הפשע המושלם", אותו הקליטה בן זקן ביחד עם הזמר סטטיק.
וידאו קליפ

ב-7 בנובמבר 2022, פרסמה עדן בן זקן בערוץ היוטיוב הרשמי שלה את הווידאו קליפ הרשמי של "כינורות".
נכון למרץ 2023 עומד מונה הצפיות של הקליפ על כ-8 מיליון צפיות.
מיקומי שיא

|   ‏‏‏  מצעדים ודירוגים (2022–2023)> מדינה |   ‏‏‏  מצעדים ודירוגים (2022–2023)> מצעד |   ‏‏‏  מצעדים ודירוגים (2022–2023)> מיקום שיא |   ‏‏‏  מצעדים ודירוגים (2022–2023)>  |
| --- | --- | --- | --- |
|  ישראל | מדיה פורסט ישראל | 1 |  |
|  ישראל | העשירייה | 2 |  |
|  ישראל | המצעד הרשמי של גלגלצ | 10 |  |
|  ישראל | היטליסט | 46 |  |
|   ‏‏‏  מצעדי סוף שנה (תשפ"ג)> מדינה |   ‏‏‏  מצעדי סוף שנה (תשפ"ג)> מצעד |   ‏‏‏  מצעדי סוף שנה (תשפ"ג)> מיקום שיא |   ‏‏‏  מצעדי סוף שנה (תשפ"ג)>  |
| --- | --- | --- | --- |
|  ישראל | מדיה פורסט ישראל | 12 |  |
|  ישראל | רדיו דרום וגלי ישראל | 17 |  |
היסטוריית יציאות לאור

| אזור | תאריך יציאה | פורמט | חברות תקליטים | מקור |
| --- | --- | --- | --- | --- |
| כלל העולם | 7 בנובמבר 2022 | הזרמת מוזיקה • הורדה דיגיטלית | שרית • הליקון ארומה |  |
הערות שוליים

↑  עדן בן זקן בסינגל חדש: "כינורות", באתר "סרוגים", 7 בנובמבר 2022
1 2 3  כינורות, 2022-11-07, נבדק ב-2022-11-26
↑  מה איתי: סינגל חדש למלכת השושנים עדן בן זקן, באתר חדשות 13, 3 ביולי 2022
1 2 3 4  niv the tool, Media Forest | Worldwide Music Airplay TV, Radio Monitoring | Real-Time Monitoring | Broadcast Mentioning, Media Forest | Know you are on-air
1 2  Eden Ben Zaken - עדן בן זקן, באתר www.facebook.com
1 2 3 4  עדן בן זקן - כינורות (Prod. By Matan Dror), נבדק ב-2022-11-26
1 2  niv the tool, המצעד השבועי של מדיה פורסט, באתר mediaforest-group
↑  כאן גימל, באתר he-il.facebook.com
↑  המצעד השבועי 01.12.2022, באתר glz.co.il
↑  מדיה פורסט - המצעד הישראלי השנתי לסיכום שנת תשפ"ג | Mysong By Media Forest, באתר www.mysong.co.il (באנגלית)
↑  רדיו דרום-המצעד הישראלי השנתי תשפ"ג מקומות 11–20, באתר רדיו דרום
| עדן בן זקן |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | מלכת השושנים • תאמין לי • לזאת שניצחה • חיים שלי • מועבט • עם או בלי לאהוב • 7 • דם שלי |  |
| אלבומים אחרים | Live קיסריה 2022 • הרמיקסים • מופע העשור (Live) • תדע שאני פה |  |
| ערכים קשורים | NMC • ארומה מיוזיק • "אקס פקטור ישראל" |  |
| עדן בן זקן – סינגלים |
| --- | --- | --- |
| מלכת השושנים | "מנגינה" • "מלכת השושנים" • "שיכורים מאהבה" • "פיסה מזכרוני" • "אלבינה" |  |
| תאמין לי | "תאמין לי" • "כל העיר שלנו" • "תזיזו" • "אף אחד" • "אין לי אותך" • "הייתי חוזרת" |  |
| לזאת שניצחה | "לזאת שניצחה" • "רציתי" • "כולם באילת" • "צועקת" |  |
| חיים שלי | "תל אביב בלילה" • "בא לי לחבק אותך" • "חיים שלי" • "מקסיקו" • "מילה של גבר" • "יאסו" • "תגיד לי Je t'aime" • "חצי מדינה" • "תרקדו" |  |
| מועבט | "אגרוף" • "כשתבוא" • "קוקוריקו" • "אהבה של אמא (חיים שלי)" • "אנא מג'נונה" • "חיים מאושרים" • "מתגעגעת אותך" • "הגענו הבנות" • "מועבט" • "ברחובות של תל אביב" • "איך אתה הולך" |  |
| עם או בלי לאהוב | "עם או בלי לאהוב" • "סירי" • "מה איתי" • "ניסיתי" • "אלף כוכבים" • "עשית לי טוב" • "WTF" • "הבת שלך" • "שוב תגיד לי בואי" • "דינרו" • "פילטרים יפים" • "כמה שנים" • "מה קרה?" • "ממתק" • "בסוף כל יום" |  |
| 7 | "חמסה" • "משחק קלפים" • "ילדת רחוב" • "עמנואלה" • "כינורות" • "ראשון בבוקר" • "להיות שלך" • "ריגוש זמני" • "מילה טובה" |  |
| דם שלי | "דם שלי" • "היית אחותי" • "תמיד נשאר אני" • "חיפשתי אותו בנרות" |  |
| סינגלים אחרים | "הללויה" • "Fresh" • "שונה מהנוף" • "Bonsoir" • "הזמן שלנו" • "והיא שעמדה" • יש בי אהבה" • "קטן עלינו" • "מקלט בטוח" • "תהמר עליי" • "מי אני בלעדיך" • "מלאכים" • "100 קילומטר" • "מסיבת הרווקות" • "נשבעת אמונים" • "עוד טיפה" • "אדם אדם" |  |
| השתתפות בסינגלים | "מקסיקאנה" • "Godmother" |  |
| שירים אחרים | "הפשע המושלם" • "אולי תִּפָּתַח הדלת" |  |
חמיירה (לבנון)

| --- | --- |
 מדינה:  לבנון לבנון
 מחוז:  דרום לבנון
 נפה:  צור
 גובה:  300 מטרים
 קואורדינטות:  33°17′40″N 35°21′05″E﻿ / ﻿33.294444444444°N 35.351388888889°E﻿ / 33.294444444444; 35.351388888889 
  מפת מיקום  מפה מפורטת   (למפת לבנון מוגדלת) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןחמיירה(למפת לבנון רגילה) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןחמיירה  he tabBackground:;tabBorder:#aaa;defaultTab:0;
 
חְמֶיירֶה (בערבית: الحميرة; תעתיק: אלחמירה; בחלק מהמקומות שם הכפר נכתב בערבית: حميري; תעתיק: חמירי) הוא כפר שיעי, לבנוני קטן בנפת צור, מחוז דרום לבנון.
מיקום

הכפר שוכן בגובה ממוצע 300 מטרים מעל פני הים, במרחק כ-17 קילומטרים מזרחית לעיר צור, כ-2 קילומטרים דרומית לטיר פלסאי, כ-3 קילומטרים צפונית מערבית לכפר דרדע'יא, כקילומטר צפונית למערוב.
הכפר הוכרז כרשות מקומית עצמאית בשנת 2004.
דמוגרפיה

בשנת 2014 היו רשומים בכפר 624 בעלי זכות בחירה לפרלמנט הלבנוני. מעל 99% מהם - שיעים.
הערות שוליים

↑  الحمَيْري, لبنان الان (ב־)
↑  أسماء العائلات في بلدة الحميري، قضاء صور، محافظة الجنوب في لبنان, إعْرَفْ لبنان (בערבית)
ג'יימס השני, מלך אנגליה

פסל של ג'יימס השני בכיכר טרפלגר בלונדון.
ג'יימס השני, מלך אנגליה או ג'יימס השביעי, מלך סקוטלנד (14 באוקטובר 1633 – 16 בספטמבר 1701) היה מלך אנגליה, סקוטלנד ואירלנד מ-6 בפברואר 1685 ועד למהפכה המהוללת ב-1688. ג'יימס היה המלך הקתולי האחרון שמלך באנגליה, סקוטלנד או אירלנד.